મુંબઈ, તા. 19 : વૈશ્વિક અને એશિયન બજારોના નબળા સંકેતોથી સ્થાનિક બજારમાં પુન: નરમાઈ આવી હતી. એનએસઈ ખાતે નિફટી અગાઉના બંધ 10453થી નીચે 10339 ખૂલીને 10380 થઈને નીચે ખાબકતાં 10249 સુધી નીચે ઉતર્યો હતો અને અંતે 149 પૉઈન્ટ ઘટીને 10303.55 બંધ રહ્યો હતો. ચીનની અર્થવ્યવસ્થાના તાજેતરના સૌથી નબળા આંકડાની અસરથી પણ સ્થાનિક બજારમાં વેચવાલીનું પૂર આવ્યું હતું. બીએસઈ ખાતે સેન્સેક્ષ 464 પૉઈન્ટના ઘટાડા સાથે 34315 બંધ આવ્યો હતો. ઈન્ડિયા વીઆઈએક્સ ઈન્ડેક્ષ 11 ટકા ઊંચો આવતા વધઘટ વધુ તીવ્ર બની હતી.